DA/LanguageTool/Teknisk

Indenfor eller inden for
Bruges ikke før flertydige ord bliver analyseret korrekt.

En god huskeregel er, at når udsagnet har en genstant (f.eks. hvad det er inden for), er det i to ord, men ellers et. Det hedder f.eks. "Vi går indenfor", for vi får ikke at vide hvad det er inden for, mens det skrives i to ord, når det nævnes hvad det hentyder til, f.eks. "De er velvidende inden for byggeri".

Ord som indenfor, udenpå og ovenover skal ofte skrives i et ord, når de står sidst i en sætning. Men ikke altid!
 * De gik indenfor.
 * Det satte sig ikke inden under huden, men udenpå.
 * Cyklen står udenfor.
 * Det er biomedicin hun er ekspert inden for.

Når der henvises til, hvad det f.eks. er inden for, uden på og oven over, skrives det i to ord. Altså hvis det står foran et navneord (substantiv), evt. med tillægsord foranstillet navneordet.
 * De gik inden for muren.
 * Det satte sig inden under huden.
 * Cyklen står uden for et smukt hus.

Hvis der ikke er et navneord (substantiv), som beskriver hvad det er eksempelvis indenfor", skrives det i et ord. Man kan altid spørge sig selv "hvad?". "Cyklen står udenfor''." - uden for hvad? Det nævnes ikke og så er det i et ord.
 * Ulven var udenfor og grave.
 * De boede overfor og var en sær familie.
 * Jeg gik nedenunder og sov.

Læs mere her:

https://sproget.dk/raad-og-regler/retskrivningsregler/vejledning-i-ordbogens-brug/8-et-eller-flere-ord/

https://sproget.dk/raad-og-regler/typiske-problemer/et-eller-flere-ord/et-eller-flere-ord

http://retskrivningspolitiet.dk/sprogtip/indenfor.html

Komma foran men
'''Inaktiv pga. manglende håndtering af undtagelser (hvor komma ikke er tvungen)'''

Som hovedregel skal sættes et tegn foran men (som komma), men det er valgfrit, hvis der ikke kommer en sætning med subjekt og verbal efter men.
 * Jeg skriver langsomt men korrekt.
 * Du ville løbe men har ikke gjort det endnu.

Læs mere her: https://web.archive.org/web/*/http://sproget.dk/raad-og-regler/artikler-mv/hin/komma

Nogen eller nogle
'''Inaktiv pga. fejlvurderinger.'''

Skriv nogen i sætninger med ikke eller andre benægtelser foranstillet, med mindre der specifikt henvises til 'et par stykker' eller et begrænset antal.
 * Han fandt ikke nogen æbler på træet.
 * Der var ikke nogen til at finde hendes kat.

Læs mere her: https://sproget.dk/raad-og-regler/typiske-problemer/nogen-eller-nogle/nogen-eller-nogle

Opremsningskomma
'''Inaktiv pga. for mange falske positiver. Vil blive aktiv når flertydigheder bliver analyseret korrekt.'''

Når man opremser navneord (substantiver), skal der komma imellem navneorderne og mellem de to sidste navneord skal skrives og eller eller.
 * Han spiser både kage, slik, is og chokolade.
 * Både din far, fars far og farfars far var skaldede.

Læs mere her: https://sproget.dk/raad-og-regler/retskrivningsregler/retskrivningsregler/a7-40-60/a7-45-51-komma/a7-46-opremsningskomma-mv/